**Į „Akropolius“ sugrįžta „Jamam“ – pasiūlys ne tik ypatingų nuolaidų, bet ir pramogų**

**Į Vilniaus, Kauno, Klaipėdos ir Šiaulių „Akropolius“ sugrįžta didžiųjų nuolaidų dienos „Jamam“. Lankytojus pasitiks ne tik iki 50 proc. nuolaidos šimtuose parduotuvių, bet ir pramogų bei staigmenų kupinas savaitgalis. Visą savaitgalį, lapkričio 14–16 d., Vilniaus, Klaipėdos ir Šiaulių „Akropoliuose“ laukia pasakiška atmosfera, desertų dalybos ir daugybė linksmybių.**

„Kiekvienais metais siekiame, kad „Jamam“ būtų daugiau nei apsipirkimo dienos – tai visapusiškas renginys, kuriame dera patrauklios kainos, gera nuotaika ir nauji atradimai. Šiemet lankytojus kviesime pasinerti į pasaką, pasilepinti desertais ir atrasti smagių staigmenų. Tikime, kad ypatingų nuolaidų savaitgalį bus galima ne tik pasiruošti ateinančiam žiemos ir švenčių sezonui, bet ir gerai praleisti laiką“, – sako Paulius Pocius, „Akropolis Group“ rinkodaros ir komunikacijos vadovas.

„Jamam“ metu, lapkričio 15–16 d. nuo 12 iki 16 val., Vilniaus, Klaipėdos ir Šiaulių „Akropoliuose“ taip pat bus galima pasivaišinti nemokamu desertu. Apsipirkę už 30 eurų ar daugiau pirkėjai galės atsiimti saldų keksiuką – viso bus išdalinta net 12 tūkst. keksiukų.

Šventinę atmosferą prekybos centruose taip pat kurs ir „Akropolio“ mažųjų lankytojų pamilti maskotai Akras bei Polė. Prekybos ir pramogų centrų alėjose lankytojų lauks ypatinga dovana – sekantys „Akropolio“ paskyras socialiniuose tinkluose dovanų gaus net 450 vertingų „Eurovaistinės“ dovanų rinkinių.

„Jamam“ didžiųjų nuolaidų dienomis „Akropoliuose“ pirkėjų lauks iki 50 proc. nuolaidos ir pasiūlymai mados, avalynės, grožio, sporto, vaikų prekių, namų interjero, technikos ir kitose parduotuvėse. Prekybos ir pramogų centruose esančiose „Maxima“ parduotuvėse taip pat bus taikoma 50 proc. nuolaida visoms ne maisto prekėms, perkant jų dvi ar daugiau.

Nuo 2009 metų organizuojamos didžiųjų nuolaidų dienos „Jamam“ vyksta du kartus per metus – gegužės ir lapkričio mėnesiais. Visą informaciją apie tai, kur ir kokios nuolaidos bus taikomos, galima rasti interneto svetainėje akropolis.lt.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*